**לאון שטוקלי** (בסלובנית: **Leon Štukelj**;‏ 12 בנובמבר 1898 – 8 בנובמבר 1999) היה מתעמל סלובני בולט בשנות ה-20 וה-30. היה אלוף אולימפי בעל 6 מדליות, מהן 3 זהב (כולל בתחרות הקרב רב) ואלוף עולם בעל 11 מדליות, מהן 5 זהב.

ביוגרפיה
--------

שטוקלי נולד בנובו מסטו, אז חלק מהאימפריה האוסטרו-הונגרית, ובהמשך חלק מממלכת יוגוסלביה, כיום סלובניה. 

באליפות העולם בהתעמלות שנערכה בליובליאנה, ממלכת יוגוסלביה בשנת 1922 זכה שטוקלי ב-5 מדליות, 3 מדליות זהב ושתי מדליית כסף. מדליות זהב בתרגילים על המתח, על הטבעות ועל המקבילים. מדליות כסף בתחרות הקבוצתית ובתרגיל על הסוס סמוכות. 

הוא נכלל בסגל המשלחת היוגוסלבית לאולימפיאדת פריז (1924) וזכה בשתי מדליות הזהב הראשונות לזכותה, בתחרות הקרב-רב אישי ובתרגיל על המתח.

באליפות העולם בהתעמלות שנערכה בליון, צרפת בשנת 1926 זכה שטוקלי ב-4 מדליות, שתי מדליות זהב, מדליית כסף ומדליית ארד. מדליות זהב בתרגיל על המתח ובתרגיל על הטבעות. מדליית כסף בתחרות הקבוצתית ומדליית ארד בתרגיל על המקבילים.

באולימפיאדת אמסטרדם (1928) זכה במדליית זהב בתרגיל הטבעות ובמדליות ארד בתחרות הקרב-רב אישי ובתרגיל הקבוצתי. הקריירה הספורטיבית שלו הסתיימה באולימפיאדת ברלין (1936) בה זכה, בגיל 38, במדליית כסף בתרגיל הטבעות.

באליפות העולם בהתעמלות שנערכה בלוקסמבורג בשנת 1930 זכה שטוקלי בשתי מדליות ארד בתחרות הקבוצתית ובתרגיל על המתח.

במקביל לפעילות הספורטיבית, למד שטוקלי משפטים, וב-1927 הוסמך כעורך דין. לאחר אולימפיאדת ברלין מונה לשופט, בתחילה בנובו מסטו, ולאחר מכן בלנארט ובמריבור, בה התגורר עד סוף ימיו. שטוקלי היה ממתנגדי הקומוניזם, ובתחילת השלטון הקומוניסטי במדינה לאחר מלחמת העולם השנייה הודח מכס השיפוט, ואף נכלא לתקופה קצרה.

בגיל 98 הוזמן שטוקלי לטקס הפתיחה של אולימפיאדת אטלנטה (1996), בהיותו האלוף האולימפי המבוגר ביותר שעודו בחיים. הוא נפטר ב-8 בנובמבר 1999, ארבעה ימים לפני יום הולדתו ה-101. על שמו של שטוקלי קרוי אולם הספורט בנובו מסטו.

תארים והישגים
-------------

* בשנת 1997 נבחר שטוקלי להיכל התהילה הבינלאומי של ההתעמלות.

קישורים חיצוניים
----------------

ויקישיתוף מדיה וקבצים בנושא **לאון שטוקל** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

* לאון שטוקל, באתר "Find a Grave" (באנגלית)   **המזהה לא מולא ולא נמצא בוויקינתונים, נא למלא את הפרמטר.**

הערות שוליים
------------

1. ↑  לאון שטוקלי באתר International Gymnastics Hall of Fame

|  אלופים אולימפיים בהתעמלות מכשירים, קרב רב אישי |
| --- |
| 

|  |
| --- |
| 1900: גוסטב סנדראס צרפתצרפת • 1904: ג'וליוס לנהרט ארצות הבריתארצות הברית • 1908: אלברטו בראליה איטליהאיטליה • 1912: אלברטו בראליה איטליהאיטליה • 1920: ג'ורג'ו זמפורי איטליהאיטליה • 1924: לאון שטוקלי יוגוסלביהיוגוסלביה • 1928: ג'ורג' מיץ שווייץשווייץ • 1932: רומיאו נרי איטליהאיטליה • 1936: אלפרד שוורצמן גרמניה הנאציתגרמניה הנאצית • 1948: וייקו הוטנן פינלנדפינלנד • 1952: ויקטור צ'וקרין ברית המועצותברית המועצות • 1956: ויקטור צ'וקרין ברית המועצותברית המועצות • 1960: בוריס שאחלין ברית המועצותברית המועצות • 1964: יוקיו אנדו יפןיפן • 1968: סוואו קאטו יפןיפן • 1972: סוואו קאטו יפןיפן • 1976: ניקולאי אנדריאנוב ברית המועצותברית המועצות • 1980: אלכסנדר דיטיאטין ברית המועצותברית המועצות • 1984: קוג'י גושיקן יפןיפן • 1988: ולדימיר ארטיומוב ברית המועצותברית המועצות • 1992: ויטלי שצ'רבו  • 1996: לי שיאושואנג הרפובליקה העממית של סיןהרפובליקה העממית של סין • 2000: אלכסיי נמוב רוסיהרוסיה • 2004: פול האם ארצות הבריתארצות הברית • 2008: יאנג ווי הרפובליקה העממית של סיןהרפובליקה העממית של סין • 2012: קוהיי אוצ'ימורה יפןיפן • 2016: קוהיי אוצ'ימורה יפןיפן • 2020: דייקי האשימוטו יפןיפן |

 |